Erakordselt hästi on sarjas tegelaste karakterid välja joonistatud, mis tõusevad lausa teravalt esile: tavapärase ajuehitusega kohvikus töötav näitlejaametist unistav Penny (Kaley Cuoco), kes pärast esimest osa oma naabrite juurde nii sobival kui  ebasobival ajal sisse jookseb; jutu poolest suhteliselt mõistlikkuse piiridesse jääv romantik ja unistaja Leonard (Johnny Galecki), kes Pennyl silma peal hoiab; rutiinsust ja korda armastav üliintelligentne kaaslasi hulluksajav Sheldon (Jim Parsons), kelle arusaamisvõime sarkasmist ja huumorist on erakordselt madal; koos emaga elav ning naistele valimatutel ajahetkedel voolavalt imalmagusaid komplimente pilduv Howard (Howard Wolowitz), kes iseloomustab end kui "ladies man" ning tasakaalukas hindu Raj (Raj  Koothrappali), kes suudab naistega rääkida vaid alkoholi mõju all olles. Selliste tegelaste kooseksisteerimisel ei saagi midagi mõistlikku välja tulla, mistõttu on sari paksult täis situatsioone, sõnamänge ja miimikat, mis paneb naerust kõhu kõverasse.